Ο **Άνταμ Σίλβερ** (γεννημένος στις 25 Απριλίου 1962) είναι Αμερικανός νομικός και αθλητικός παράγων που υπηρετεί σήμερα ως Κομισάριος του NBA. Έγινε μέλος του ΝΒΑ το 1992 και κατείχε διάφορες θέσεις ευθύνης, ενώ έγινε γενικός διευθυντής και αναπληρωτής κομισάριος υπό τον προκάτοχό του και μέντορά του, Ντέιβιντ Στερν, το 2006.

Κατά τη διάρκεια της θητείας του, το αμερικανικό επαγγελματικό πρωτάθλημα συνεχίζει να αναπτύσσεται οικονομικά και παγκοσμίως, ειδικά στην Κίνα. Ο Σίλβερ έγινε πρωτοσέλιδο το 2014 επειδή ανάγκασε τον Ντόναλντ Στέρλινγκ να πουλήσει τους Λος Άντζελες Κλίπερς και στη συνέχεια του απαγόρευσε ισόβια την είσοδο σε όλους τους αγώνες και τις εκδηλώσεις του ΝΒΑ, εξαιτίας των ακραίων ρατσιστικών σχολίων που είχε κάνει.

Βιογραφία
---------

Ο Σίλβερ γεννήθηκε σε μια εβραιοαμερικανική οικογένεια  σπούδασε δικηγόρος και εξειδικεύτηκε στο εργατικό δίκαιο και υπηρέτησε στον ιδιωτικό τομέα ως νομικός συνεργάτης στο δικηγορικό γραφείο *Proskauer Rose*. Ο Silver μεγάλωσε στο Rye της Νέας Υόρκης, ένα βόρειο προάστιο της Νέας Υόρκης στην κομητεία Westchester. Φοίτησε στο γυμνάσιο Rye και αποφοίτησε το 1980 

Εργάστηκε από το 1984 έως το 1985 ως νομικός σύμβουλος του Les AuCoin που διετέλεσε μέλος της Βουλής των Αντιπροσώπων των ΗΠΑ. Στη συνέχεια, παρακολούθησε τη Νομική Σχολή του Πανεπιστημίου του Σικάγο, αποφοιτώντας το 1988 με πτυχίο JD.

Καριέρα
-------

Ο Σίλβερ ήταν αρχικά αναπληρωτής κομισάριος του ΝΒΑ και διευθύνων σύμβουλος για οκτώ χρόνια. Σε αυτόν τον ρόλο, συμμετείχε στη διαπραγμάτευση των τριών τελευταίων συλλογικών συμβάσεων εργασίας του πρωταθλήματος με την Ένωση Επαγγελματιών Παικτών του Μπάσκετ, στην ανάπτυξη των WNBA και NBA Development League, στη συνεργασία με την Turner Broadcasting για τη διαχείριση των ψηφιακών δικαιωμάτων του NBA και στη δημιουργία του NBA Κίνας.

Στις 25 Οκτωβρίου 2012 προτάθηκε από τον τότε κομισάριο Ντέιβιντ Στερν για να τον διαδεχθεί στο ΝΒΑ. Την 1η Φεβρουαρίου 2014, όταν ο Στερν παραιτήθηκε από τη θέση του, ο Σίλβερ ψηφίστηκε ομόφωνα ως κομισάριος από τους ιδιοκτήτες των ομάδων του ΝΒΑ.

Παραπομπές
----------

1. ↑  Ανακτήθηκε στις 4  Μαρτίου 2021.
2. ↑  Ανακτήθηκε στις 22  Μαΐου 2019.
3. ↑  Jerusalem Post: "Who was the most influential Jew in sports this past year?" By Uriel Sturm August 9, 2016
4. ↑  «Jewish groups slam racist rant attributed to Donald Sterling». Jewish Journal. 28 Απριλίου 2014. Ανακτήθηκε στις 30 Απριλίου 2014.
5. ↑  Karas, Tania (19 Ιουνίου 2014). «'Respectful and Measured,' NBA Head Is His Father's Son». *New York Law Journal* (στα Αγγλικά). Ανακτήθηκε στις 17 Μαρτίου 2021.
6. ↑  Fox, Margalit (3 October 2004). «Edward Silver, Who Led Police Review Panel, Dies at 83 (Published 2004)». *The New York Times*. .
7. ↑  «Silver mettle». *www.sportsbusinessdaily.com*. Ανακτήθηκε στις 30 Ιουνίου 2017.
8. ↑  Lofton, John Lombardo; Terry Lefton (October 21, 2013). «Silver mettle». SportsBusiness Daily.. Ανακτήθηκε στις April 29, 2014.
9. ↑  «Duke alum Adam Silver named next NBA commissioner». DukeChronicle.com. 26 Οκτωβρίου 2012. Ανακτήθηκε στις 1 Μαΐου 2013.
10. ↑  «Stern to step aside in 2014; Silver to replace him». National Basketball Association. October 25, 2012.. Ανακτήθηκε στις June 28, 2015.
11. ↑  Berger, Ken (25 Φεβρουαρίου 2012). «Stern anoints Silver as successor». *CBS Sports*. Αρχειοθετήθηκε από το πρωτότυπο στις 2 Φεβρουαρίου 2014. Ανακτήθηκε στις 30 Απριλίου 2014.
12. ↑  Windhorst, Brian (25 Οκτωβρίου 2012). «David Stern has date for retirement». *ESPN.com*. ESPN. Ανακτήθηκε στις 25 Οκτωβρίου 2012.
13. ↑   *Silver replaces Stern as NBA commissioner*. Δελτίο τύπου.

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 303300839
* LCCN: no2013055788

 |

 |